CELEX: 62013CN0176
Language: fi
Date: 2013-04-09 00:00:00
Title: Asia C-176/13 P: Valitus, jonka Euroopan unionin neuvosto on tehnyt 9.4.2013 unionin yleisen tuomioistuimen (neljäs jaosto) asiassa T-496/10, Bank Mellat v. neuvosto, 29.1.2013 antamasta tuomiosta

15.6.2013   
            
            
               FI
            
            
               Euroopan unionin virallinen lehti
            
            
               C 171/20
            
         Valitus, jonka Euroopan unionin neuvosto on tehnyt 9.4.2013 unionin yleisen tuomioistuimen (neljäs jaosto) asiassa T-496/10, Bank Mellat v. neuvosto, 29.1.2013 antamasta tuomiosta
   (Asia C-176/13 P)
   2013/C 171/41
   Oikeudenkäyntikieli: englanti
   
      Asianosaiset
   
   
      Valittaja: Euroopan unionin neuvosto (asiamiehet: S. Boelaert ja M. Bishop)
   
      Muut osapuolet: Bank Mellat ja Euroopan komissio
   
      Vaatimukset
   
   
               —
            
            
               unionin yleisen tuomioistuimen (neljäs jaosto) asiassa T-496/10, Bank Mellat vastaan neuvosto, 29.1.2013 antama tuomio on kumottava
            
         
               —
            
            
               asiassa on annettava lopullinen ratkaisu ja Bank Mellatin riidanalaisista toimenpiteistä nostama kanne on hylättävä
            
         
               —
            
            
               Bank Mellat on velvoitettava korvaamaan neuvoston oikeudenkäyntikulut unionin yleisessä tuomioistuimessa ja valitusvaiheessa.
            
         
      Oikeudelliset perusteet ja pääasialliset perustelut
   
   Neuvosto katsoo, että unionin yleisen tuomioistuimen asiassa T-496/10, Bank Mellat vastaan neuvosto, 29.1.2013 antama tuomio on oikeudellisesti virheellinen seuraavilta osin:
   
               1)
            
            
               Unionin yleinen tuomioistuin katsoi tutkittavaksi ottamista arvioidessaan virheellisesti, että Bank Mellatilla oli oikeus vedota perusoikeuksien suojeluun ja niitä koskeviin takuisiin riippumatta siitä, saatettiinko sitä pitää Iranin valtion ilmentymänä
            
         
               2)
            
            
               Unionin yleinen tuomioistuin katsoi virheellisesti, että eräät Bank Mellatin suhteen toteutetuista rajoittavista toimenpiteistä eivät olleet riittävän täsmällisiä
            
         
               3)
            
            
               Unionin yleinen tuomioistuin sovelsi virheellisesti oikeuskäytäntöä, joka koskee tietojen antamista neuvoston toimista
            
         
               4)
            
            
               Unionin yleinen tuomioistuin katsoi virheellisesti, että Bank Mellatin suhteen toteutettujen rajoittavien toimenpiteiden toteuttamiseksi esitetyt perustelut eivät täyttäneet merkityksellisissä säännöksissä olevia nimeämistä koskevia edellytyksiä eivätkä perustuneet asianmukaiseen näyttöön siltä osin kuin
               
                           —
                        
                        
                           unionin yleinen tuomioistuin ei ottanut asianmukaisesti huomioon Yhdistyneiden kansakuntien turvallisuusneuvoston toteamusta, joka koskee Bank Mellatin myötävaikutusta Iranin ydinase-, ohjus- ja puolustusyksiköiden hankintoihin,
                        
                     
                           —
                        
                        
                           unionin yleinen tuomioistuin ei ottanut asianmukaisesti huomioon sitä, että näyttö Bank Mellatin myötävaikutuksesta Iranin ydinohjelmaan oli peräisin luottamuksellisista lähteistä,
                        
                     
                           —
                        
                        
                           unionin yleinen tuomioistuin katsoi virheellisesti, ettei se seikka, että Bank Mellat oli tarjonnut pankkipalveluita yksikölle, joka osallistui Iranin ydinaseiden levittämiseen, ennen kuin YK:n turvallisuusneuvosto oli nimennyt kyseisen yksikön, riittänyt oikeuttamaan rajoittavien toimenpiteiden toteuttamista Bank Mellatin suhteen.